Нигә минем планшетым юк?

	Сабыйларга информатика дәресен балалар бакчасында ук өйрәтә башламагайлары. Бу хакта “Тормыш сыйфаты” дигән чарада Дәүләт Думасының Мәгариф һәм фән комитеты рәисе Вячеслав Никонов тәкъдим иткән. Депутат фикеренчә, киләчәктә мәгълүмати техноло­гияләр, ясалма интел­лект­ка бәйле белгечләргә ихтыяҗ артачак. Шуңа күрә аны мәктәпкәчә белем бирү стандартларына кертергә кирәк.	 Сабыйларның кечке­нә­дән сәләтен үстерү турында сүз чыкканда, гадәттә, әти-әниләрнең фикере икегә бү­ленә. Берәүләр, чит тел­ләр өйрәтеп, яңа шөгыль­ләр кер­түне хупламый. Андыйлар, балаларның балачагын урламасыннар, башларын катырмасыннар, ди. Янәсе, рәхәт­ләнеп уйнап калсыннар. Бакчаларда уен җитми дип уй­лау­чылар да аз түгел. Икенче­ләрнең исә га­зиз­ләрен кеч­кенәдән үк даһи итәсе килә. Бүген “институт бетереп туган” балалары күпне өйрә­нергә сә­ләтле дип саныйлар. Шуңа күрә бу төр әти-әниләр яңа­лыкларга каршы түгел. Тик бүген телефон, планшет бакчада да проблемага әй­ләнде бугай. 
	Сәрия МИФТАХОВА	
Ватаным Татарстан

	№ --- | 17.12.2018	


